system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Mugur Mihăescu.
assistant
Mugur Mihăescu (n. 2 iunie 1967, Goicea, județul Dolj) este un actor și scenarist român. Și-a început cariera în 1988 odată cu grupul de umor Vacanța Mare. Împreună cu trupa a susținut spectacole în diverse locuri din România.

Din 1999, Vacanța Mare a început să facă emisiuni pentru Pro TV cu „Pastila Timpului”.

Mugur Mihăescu a jucat în filmele Garcea și oltenii, unde a avut 2 roluri, și Trei frați de belea.

Afaceri 
În anul 2010, Mugur Mihăescu a cumpărat drepturile de administrare ale magazinului Muzica din București, pentru suma de 1,7 milioane de euro.

În februarie 2010, Honorius Prigoană și Mugur Mihăescu au înființat firma Rosal Development, în domeniul construcțiilor civile și industriale în străinătate.

El deține mai multe baruri în centrul istoric al Bucureștiului.

Politică 
În februarie 2011, Mugur Mihăescu a fost ales în funcția de președinte executiv al Partidului Verde; a demisionat în octombrie 2011.

Colaborarea cu Securitatea 
Conform mai multor surse și potrivit CNSAS, Mugur Mihăescu a fost informator la Securitate, cu numele de cod „Mihai”, din 1986 până la revoluția din 1989. Odată ce a fost recrutat de Securitate a început a-și turna colegii din familii de militari, prieteni și a scris note despre relațiile personale, valuta și rudele din străinătate ale acestora și toți cei cu care se împrietenea, iar apoi trimitea informațiile scoase de la aceștia către Securitate.

Filmografie

Actor 
 Garcea și oltenii (2002) - Garcea / Leana
 Trei frați de belea (2006) - Bizo

Scenarist 
 Garcea și oltenii (2002) - în colaborare cu Radu Pietreanu
 Trei frați de belea (2006) - în colaborare cu Radu Pietreanu

 17 - o poveste despre destin (8 episoade, 2008)
 O a doua șansă... (2008) TV
 O lume nebună (2008) TV
 ...sângele apă nu se face!... (2008) TV
 Totul se plătește (2008) TV
 Trădare în masă (2008) TV
 Leana și Costel (2006) TV
 Râdeți cu oameni ca noi (2002) (TV)

Referințe

Legături externe
 Mugur Mihăescu pe cinemarx.ro 

Interviuri

 Mugur Mihaescu - Nu ma mai atrage nimic material pentru ca am avut tot ce se putea avea. Caut alte vise..., 27 septembrie 2010, Alice Nastase Buciuta, Revista Tango
 EXCLUSIV Mugur Mihăescu: „Garcea există în continuare în politică, în administrație, în armată, oriunde“, 31 ianuarie 2011, Iulian Ioncea, Adevărul
 După douăzeci de ani de "Vacanța Mare"... Mugur Mihăescu pleacă în Tibet , 26 ianuarie 2009, Miron Manega, Jurnalul Național

Nașteri în 1967
Comici români